== Flugten fra Rom ==
Natten til [[2. maj]] [[1606]] var Michelangelo Merisi da Caravaggios sværd trængt dybt ind i låret på den unge [[alfons]] Ranuccio Tomassoni og skar [[arterie]]n over. Tomassoni forblødte, mens Caravaggio flygtede med et grimt sår i hovedet. Det er uvist, om sammenstødet skyldtes et [[væddemål]] om en [[tennis]]kamp, flere års uvenskab, eller om Caravaggio kun søgte at ydmyge alfonsen ved at foregive en [[kastration]]. Drabet påførte imidlertid drabsmanden ''il bando capitale'', [[pave Paul 5.]]s [[dødsdom]], som gav enhver på pavens område ret til at slå Caravaggio ihjel og fremvise hans afskårne hoved som bevis på, at retfærdigheden var sket fyldest.<ref name="autogeneret1">[https://hyperallergic.com/470361/caravaggios-mark-of-madness/ Caravaggio’s Mark of Madness<!-- Botgenereret titel -->]</ref>
[[Fil:Caravaggio-Nativity(1600).jpg|thumb|left|''[[Jesus|Jesu]] fødsel, [[Frans af Assisi|Skt Franciskus]] og Skt Laurentius''. Maleri stjålet i [[1969]].<ref>[https://www.fbi.gov/investigate/violent-crime/art-theft/fbi-top-ten-art-crimes/nativity-with-san-lorenzo-and-san-francesco Theft of Caravaggio’s Nativity with San Lorenzo and San Francesco — FBI<!-- Botgenereret titel -->]</ref>]]
Caravaggio forlod klogeligt Rom. En af hans venner, der selv blev såret, blev stillet for retten. Caravaggio tog til [[Napoli]] og videre til [[Malta]], hvor han slog sig ned i juli [[1607]] uden for Roms juridiske rækkevidde. Han boede i [[Valletta]] og søgte beskyttelse hos [[malteserordenen|malteserridderne]], også kaldet johanniterridderne, i håb om at blive optaget i deres orden og dermed opnå en pavelig [[benådning]]. Baggrunden er uklar, men man mener, Caravaggios maleri ''[[Halshugning]]en af [[Johannes Døberen]]'' (malet 1607–08) som nu hænger i Vallettas [[katedral]],<ref>https://www.visitmalta.com/en/caravaggio</ref> blev malet som en slags ''passagio'', dvs. indgangsbillet til ordenen. I hvert fald blev Caravaggio [[14. juli]] [[1608]] optaget blandt ordenens lydighedsriddere, som ikke var bundet af [[cølibat]]. Han tilføjede [[bogstav]]et ''f'' for ''fra'' (= bror) foran sit navn, da han signerede maleriet - i øvrigt den eneste signatur i hans karriere, og malet som om den var dannet af Døberens [[blod]]. Men [[1. december]], mindre end fem måneder efter hans optagelse i ordenen, blev han udvist som "''et råddent lem''", og indsat i Skt. Angelo-fæstningen, hvor han blev kastet ned i en klokkeformet fangehul for overfaldet på en anden ridder. Han flygtede og dukkede op igen i [[Syrakus]] på [[Sicilien]], hvor han straks fik til opgave at male ''[[Skt. Lucia]]s begravelse'' (1608) til den nyindrettede [[Kirke (bygning)|kirke]] ''Santa Lucia alla Badia''. Senere rejste han til [[Messina]], hvor han udførte to store opgaver, ''[[Lazarus]]' genopstandelse'' og ''Hyrdernes tilbedelse'' (begge i [[1609]]).<ref name="autogeneret1" />
[[Fil:Burial of Saint Lucy-Caravaggio.jpg|thumb|Udsnit af maleriet af [[Skt. Lucia]]s [[martyr]]død.]]
Historie Maleri